[{"text_idx": "#000003", "text": "\"AK.Na\u0308dal\": milline on Reformierakonna ja Keskerakonna vo\u0303imuliidu tulevik?"}, {"text_idx": "#000004", "text": "Neljapa\u0308eval leppis valitsus kokku energiahindade kompenseerimises ning lo\u0303ppes na\u0308dalajagu kestnud pingeline seis koalitsioonis. Kas nende pa\u0308evade jooksul pandi kokku uut vo\u0303imuliitu ning milline vo\u0303iks olla Reformierakonna ja Keskerakonna koalitsiooni tulevik?"}, {"text_idx": "#000006", "text": "\"Siin on juhtimiskriisi. Ega ei saa o\u0308elda, et see suurepa\u0308rane on, see on selge,\" u\u0308tles Keskerakonna esimees Ju\u0308ri Ratas."}, {"text_idx": "#000007", "text": "\"Eks olukord on pingeline u\u0308ldiselt,\" nentis peaminister ja Reformierakonna esimees Kaja Kallas."}, {"text_idx": "#000008", "text": "Kuigi Toompeal sosistati, et koalitsioon pu\u0308sis noateral, u\u0308tles sotsiaaldemokraatide ridadesse kuuluv endine keskerakondlane Raimond Kaljulaid, et Keskerakonnal polnud kavas koalitsiooni lo\u0303hkuda. Seda na\u0308itas see, et energiahindade arutelu ajal ei vo\u0303tnud so\u0303na erakonna vene tiib, kellele Keskerakonna ja Reformierakonna liit pole just meeltmo\u0308o\u0308da kooslus. Nemad lasid aruteludel rahulikult kulgeda"}, {"text_idx": "#000009", "text": "\"Ei Mihhail Ko\u0303lvartilt ega Yana Toomilt ega teistelt eredamatelt vene poliitikutelt ei tulnud piiksugi. Ei selle kohta, kuidas energiahindade hu\u0308vitamisega peaks edasi minema ega ka selle kohta, mida teha koalitsiooni ja Kaja Kallasega. Mis viitas algusest peale sellele, et sellel korral koalitsiooni lo\u0303hkuda ei olnud kavas,\" lausus Kaljulaid."}, {"text_idx": "#000010", "text": "Reformierakonna endine tipp-poliitik Meelis Atonen lisas, et ka temal polnud hetkekski tunnet, et valitsusliit laguneb."}, {"text_idx": "#000011", "text": "\"Ka\u0308is koalitsioonis ilmselt mingite jo\u0303ujoonte paika panemine ja minule tundub, et selles koalitsioonis ja\u0308a\u0308bki see ka\u0308ima kuni valimisteni. See on kurb, aga seda ei muuda,\" u\u0308tles Atonen."}, {"text_idx": "#000012", "text": "Politoloog To\u0303nis Saarts u\u0308tles, et kuigi koalitsioonis on mo\u0303rad, pole ei Keskerakonnal ega Reformierakonnal ha\u0308id valikuid uue koalitsiooniks. Ja kuigi na\u0308ib, et ko\u0303ige kergem oleks ehk taastada koalitsiooni, kuhu kuulusid Keskerakond, Isamaa ja EKRE, oleks ka sellise koosluse taastamisega probleeme."}, {"text_idx": "#000013", "text": "\"Mulle tundub, et EKRE ei ole va\u0308ga huvitatud valitsusse minekust, neil on palju parem vo\u0303imalus tulemust teha opositsioonist ja\u0308rgmistel riigikogu valimistel, mis on juba ja\u0308rgmisel aastal,\" lausus Saarts."}, {"text_idx": "#000014", "text": "Helme: uut koalitsiooni ka\u0308idi kompamas"}, {"text_idx": "#000015", "text": "EKRE esimees Martin Helme u\u0308tles, et omad plussid ja miinused on nii koalitsiooni minekul kui opositsiooni ja\u0308a\u0308misel. Koalitsiooni pole mo\u0303tet minna lihtsalt kannatama."}, {"text_idx": "#000016", "text": "\"Kui minna valitsuse selle eesma\u0308rgiga, et la\u0308hme lahendame probleeme ja kriisi ja see on edukas, siis on sellest poliitiliselt vo\u0303ita. Ma ei na\u0308e seda sugugi nii, et meil pole mingit po\u0303hjust vo\u0303i kasu minna valitsusse. On ku\u0308ll. Aga tingimusel, et me saame oma pakutud lahendused ellu viia,\" ra\u0308a\u0308kis Helme."}, {"text_idx": "#000017", "text": "Kuigi Helme ametikohtadele ei viita, pakkus Raimond Kaljulaid, et EKRE-l vo\u0303iksid koalitsiooni minnes olla suuremad ambitsioonid. Seda enam, et nemad eelmist koalitsiooni lo\u0303hki ei ajanud ning Keskerakond leppis Reformierakonnaga uue koalitsiooni kokku nende selja taga."}, {"text_idx": "#000018", "text": "\"Ma ei kujuta va\u0308ga ha\u0308sti ette, et nad la\u0308heksid nii-o\u0308elda Keskerakonna valitsusse. Ma arvan, et siis EKRE u\u0308tleks, et jah, me vo\u0303ime valitsusse tulla ku\u0308ll, aga siis me tahame seda valitsust ise juhtida ja Martin Helmest peab peaminister saama,\" lausus Kaljulaid."}, {"text_idx": "#000019", "text": "Helme kinnitas, et kompimist uue vo\u0303imaliku koalitsiooni teemal oli viimastel na\u0308dalatel ku\u0308ll. Tema so\u0303nul uuriti vo\u0303imalusi nii vana koalitsiooni \u2013 Keskerakond, Isamaa ja EKRE \u2013 taastamiseks ja ka pa\u0308ris vanadest aegadest tuttava kolmikliidu \u2013 Reformierakond, Isamaa ja sotsiaaldemokraadid \u2013 moodustamiseks. Konkreetseid pakkumisi opositsioonile aga ei tehtud."}, {"text_idx": "#000021", "text": "Ku\u0308simusele, mida pakuti ja kes ra\u0308a\u0308kimas ka\u0308is, vastas Helme lu\u0308hidalt: \"No siin ma pean ja\u0308a\u0308ma diskreetseks.\""}, {"text_idx": "#000022", "text": "\"Ei usu mina, et ka\u0308ib Reformierakonna esindaja kellegi teisega mingit la\u0308bira\u0308a\u0308kimist pidamas ja piltlikult o\u0308eldes uut koalitsiooni otsimas igaks juhuks. Ja ma ei usu, et Keskerakond seda teeb. U\u0308ksikud inimesed vo\u0303ivad ka\u0308ia, aga su\u0308steemselt seda ei tehta, sest u\u0308ldiselt hoitakse to\u0308o\u0308tavat asja koos,\" nentis Atonen."}, {"text_idx": "#000023", "text": "Atoneni hinnangul olid tekkinud konflikti taga ka isiklikud probleemid ning ta vo\u0303rdleb Ju\u0308ri Ratase suhtlemist Reformierakonnaga koolikiusamisega. See ta\u0308hendab, et eelmises koalitsioonis oli Ratas oma vabandamiste ning tordisaatmistega justkui kiusatava rollis, kellest nu\u0308u\u0308d on saanud kiusaja."}, {"text_idx": "#000024", "text": "\"Mulle tundus, et see ja\u0308ttis va\u0308ga su\u0308gava ja\u0308lje ja nu\u0308u\u0308d, kui Ju\u0308ri Ratas ei ole enam peaminister, siis tal on millegipa\u0308rast tunne, et ta peab vastu kiusama. Mitte neid, kes teda kiusasid, vaid toimub selline tu\u0308hja koha pealt ja Kaja Kallase ja Reformierakonnaga kiusu otsimine,\" ra\u0308a\u0308kis Atonen."}, {"text_idx": "#000025", "text": "Atoneni hinnangul ja\u0308a\u0308b koalitsioon valimisteni pu\u0308sima. Martin Helme aga pigem kahtleb selles."}, {"text_idx": "#000026", "text": "\"Va\u0308ga ebato\u0303ena\u0308oline on, et nad ja\u0308rgmise suure kriisi u\u0308le elavad. Kas see suur kriis tuleb kevadel vo\u0303i su\u0308gisel vo\u0303i milline ta tuleb, seda on praegu raske ennustada,\" u\u0308tles Helme."}, {"text_idx": "#000027", "text": "Saarts u\u0308tles, et ja\u0308rgmise tu\u0308li vo\u0303ivad ka\u0308ivitada nii ootamatult puhkenud skandaalid kui ka va\u0308ljau\u0308tlemised, mida teine pool ei talu. Samas vo\u0303ivad na\u0308iteks va\u0308lipoliitilised su\u0308ndmused ehk so\u0303jategevuse algus Ukrainas liita koalitsiooni tugevaks."}, {"text_idx": "#000028", "text": "\"Nagu alati ko\u0303ikides u\u0308hiskondades, kui on va\u0308lisoht, siis rahvas koondub oma juhtide u\u0308mber ja loodab neile. Kui valitsus suudab vajutada o\u0303igetele nuppudele ja ajada konstruktiivset poliitikat, siis see vo\u0303ib nende positsiooni ja populaarsust isegi kasvatada,\" lausus Saarts."}, {"text_idx": "#000029", "text": "Opositsioon: sama valitsus ja\u0308a\u0308ks pu\u0308sima ka pa\u0308rast Kallase tagasiastumist"}, {"text_idx": "#000032", "text": "Reformierakonna endised tipud kritiseerisid Kallase po\u0303hjendust maksudebati va\u0308ltimisest"}, {"text_idx": "#000033", "text": "Helme: maksumuudatused karistavad vaesemat elanikkonda"}, {"text_idx": "#000036", "text": "TalTech alistas lo\u0303pusekundite viskest Riia VEF-i"}, {"text_idx": "#000043", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000046", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000050", "text": "Kaupmehed prognoosivad ko\u0303ige keerulisemat perioodi tuleva aasta alguses"}, {"text_idx": "#000053", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000063", "text": "Yasmyn varalahkunud isast: kahjuks ei jo\u0303udnud temaga pa\u0308riselus muusikat teha"}, {"text_idx": "#000067", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000070", "text": "Slovakkia valimised vo\u0303ivad muuta riigi va\u0308lispoliitikat"}]